# Angolok

### A Wikipédiából, a szabad lexikonból.

Az angol nép az angol nyelven beszélő, Angliában élő nép neve. Anglia az Egyesült Királyság egyik alkotmányos tagországa.

Valójában nehéz meghatározni, hogy angolok megnevezést mikortól kezdve használhatjuk a mai Anglia lakóira. Az ókor végén, a Brit-szigetekre történő bevándorláskor három germán nép érkezett, amelyek közül a két legnagyobb, az angolok és a szászok adták a nevét a középkori angolszász népnek. Rajtuk kívülk a mai angol népesség elődei között megtalálhatók a római kori britonok, a dán vikingek és a normannok.

## [szerkesztés] Az ókori angolok

Lásd: Ókori angolok

## [szerkesztés] Angol történelem a középkortól

Fő szócikk: Anglia történelme

Főleg a hunok által beindított népvándorlási hullám eredményeként a Németalföld és a mai Németország területén élő angol, szász, és jüt törzsek inváziót indítottak a Brit-szigetek ellen, ahonnan a Római Birodalom 407-ben vonta ki légióit. A germán hódítók visszaszorították az itt élő kelta törzseket (a britonokat és pikteket), és – főleg a déli országrészen – számos királyságot alapítottak (Essex, Wessex stb.)

A Britannia területére érkezett népek sem kerülték el az európai kontinens viharait. A 7–8. században megindult viking invázió az angolszász területeket is érintette, a dán vikingek a mai Anglia északkeleti területein hozták létre államszervezetüket, a Danelaw-t, amellyel hosszas háborúskodás után Nagy Alfréd (az egyetlen uralkodó, aki az angol történelemben a "Nagy" előtagot viseli) uralkodó kötött békét, és megkezdődött az angolszász királyságok egyesítése.

Az angol történelem következő fordulópontja az 1066-os normann hódítás, amely majd négy évszázadra francia nyelvű normann királyok fennhatósága alá helyezte Angliát (a hatásuk ma főleg az angol nyelvben mutatható ki).

A Plantagenet ház uralmának végével a véres rózsák háborúja dúlt az angol nemesi családok között, melyből -nevető harmadikként- a Tudor ház került ki győztesen és megalapították az angol reneszánszt. Az 1588-as tengeri győzelem után a spanyol Armada felett, Anglia vette át a tengeri nagyhatalom szerepét, és a gyarmatok sorát hozták létre világszerte.

Nagy-Britannia mind a napóleoni háborúk során, mind a két világháború során meg tudta őrizni függetlenségét, és jelentősen hozzájárult ezeknek a fegyveres konfliktusoknak a ma ismert végkimeneteléhez.

A fentiekben leírtak, valamint az angol nyelv folyamatos nyelvtani egyszerűsödése (a dán invázió hatására például eltűntek az angol nyelvből a ragok) vezetett oda, hogy mára az angol nyelv világnyelvvé vált.

## [szerkesztés] Anglia - Nagy-Britannia - Egyesült Királyság

Számos félreértés adódik a téves szóhasználatból, és sokan tévesen használják az egyes földrajzi fogalmakat. Angliát mondanak, amikor Nagy-Britanniát értik, és Nagy-Britanniát, amikor az Egyesült Királyságot. Álljon tehát itt egy "matematikai képletsor" a földrajzi tagoltságról:

Anglia + Wales + Skócia = Nagy-Britannia

Nagy-Britannia + Észak- Írország = Egyesült Királyság

Az Egyesült Királyság teljes neve egyébként Nagy-Britannia és Észak Írország Egyesült Királysága (the United Kingdom of Great Britain and Northern Ireland).

A lap eredeti címe "http://hu.wikipedia.org../../../a/n/g/Angolok.html"

Kategória: Népek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Français
- Hrvatski
- Latviešu
- Polski
- Português
- Русский
- Srpskohrvatski / Српскохрватски
- Simple English
- Slovenščina
- Тоҷикӣ
- ไทย
- Tagalog
- Українська
- اردو